**Анкета**

1. Сез ничек уйлыйсыз: гаиләгездә бала тәрби­яләү дөрес оештырылганмы?
2. Бала тәрбияләүдә нинди кыенлыклар киче­рәсез?
3. Балагызда нинди шәхси сыйфатлар булды­рырга телисез?
4. Балагыздагы нинди сыйфатлар сезгә ошамый?

5.Тәрбия эшендә сез нинди ярдәмгә мохтаҗ?

*Әти-әниләргә бала тәрбияләү турында киңәш­ләр.*

Сез — үз балагыз өчен тәүге үрнәк; Сезнең үз-үзегезне тотуыгызда ул иң яхшы сыйфатларны күрергә тели.

Баланың күңелсезләнүенә сәбәпләр тудырма­гыз, ул барында беркайчан да ачуланышмагыз; чама хисен саклагыз; усал яисә «җебегән»; артык игътибарлы яки бөтенләй игътибарсыз; үтә кай-гыртучан яки бөтенләй ваемсыз булмагыз.

Бала шәхесенә, аның теләк-омтылышларына, кызыксынуларына, уй-фикерләренә игътибарлы булыгыз.

Гаиләдәге уңай гадәтләрне даими камилләш­терә барыгыз. Традицияләр никадәр күбрәк һәм эчтәлеклерәк булса, гаилә тормышы шулкадәр шатлыклырак булыр.

Баланың башка кешеләр белән әдәпле, иптәшләрчә һәм дусларча мөнәсәбәттә булуына булышлык итегез.

Баланың мәктәп тормышында актив катнашу­ын хуплагыз, аны шуңа әзерләгез.

Көндәлек эшчәнлек һәм туклану режимына, физкультура-спорт белән шөгыльләнүгә, саф һавада булуга күнектерегез.